polyglot-tagger/wikipedia-language-snippets-filtered huggingface dataset:
பூட்டானில் முதல் தொலைக்காட்சி நிலையம் பூட்டான் ஒளிபரப்பு சேவை என்பதாகும். இதில் செய்திகள், ஆவணப்படங்கள் மற்றும் பொழுதுபோக்கு நிகழ்ச்சிகள் முதலில் வாரத்தில் ஏழு நாட்களும் மாலை 7 மணி முதல் இரவு 7 மணி வரை ஒளிபரப்பப்பட்டன, பின்னர் டிசம்பர் 2004 இல் நான்கு மணி நேரம் என விரிவாக்கப்பட்டன. தலைநகரில் மட்டும் இருந்த இந்தத் தொலைக்காட்சி சேவை பிப்ரவரி 2006 இல் செயற்கைக்கோள் வழியாக முழு நாட்டிற்கும் பரவியது. இது நாடு முழுவதும் 31 தொலைக்காட்சி நிலையங்களை கொண்டு இயக்குகிறது.
நீண்ட காலமாக, தொலைக்காட்சியை தடை செய்த உலகின் ஒரே நாடு பூட்டான் ஆகும். இறுதியாக இதன் ஒளிபரப்பு ஜூன் 2, 1999 அன்று இரவு, ஜிக்மே சிங்கே வாங்சக்கின் வெள்ளி விழா நிகழ்ச்சியை ஒளிபரப்பிலிருந்து ஆரம்பமானது.
இந்த காடானது மத்திய மாகாணமான செம்னானில், கோல்ஸ்டான் மாகாணத்தின் எல்லைக்கு அருகில் உள்ளது. இது ஈரானில் உள்ள மிகப் பழமையான காடுகளில் ஒன்றாகும், இது மூன்றாவது புவிச்சரிதக்காலத்தின் எச்சமாகும். இந்தக் காடுகள் வழியாக சாலை அமைக்க ஈரானிய சாலைகள் அமைச்சின் முடிவினால் கடந்த ஆண்டு பரவலான ஆர்ப்பாட்டங்கள் நடக்க தூண்டுகோலாக ஆனது. ]
நாட்டின் ஊடகங்களின் ஆதரவுடன் சுற்றுச்சூழல் ஆர்வலர்கள், அமைச்சின் முடிவுக்கு எதிராக பரந்த அளவிலான பரப்புரையைத் தொடங்கினர். இதன் முடிவில் வழக்குரைஞர் ஜெனரல் இந்தச் சாலை கட்டுமானத்தை நிறுத்த உத்தரவிடும் சூழலுக்கு வரும் நிலை ஏற்பட்டது. இருப்பினும், இந்த முயற்சிகள் அனைத்தும் 2008 ஏப்ரல் மாதம் சாலை அமைக்க சாலை அமைச்சகத்திற்கு அரசாங்கம் அனுமதி வழங்கியதாக அறிவிக்கப்பட்டபோது வீணானது.
இந்த மாகாணமானது இரண்டு பகுதிகளாக உள்ளது: ஒரு பகுதி மலைப்பிரதேச பிராந்தியமாகவும், அடுத்தது மலைகளின் அடிவாரத்தில் உள்ள சமவெளி பிராந்தியமாகவும் உள்ளது. மலை பிராந்தியமானது பொழுதுபோக்கு அம்சங்களைக் கொண்டதாகவும், கனிமங்கள் நிறைந்திதாகவும் உள்ளது. சமவெளி பிராந்தியமானது ஈரானின் சில பண்டைய நகரங்களை உள்ளடக்கியதாக உள்ளது. அதாவது பார்த்தியப் பேரரசின் தலைநகரங்களில் ஒன்று அங்கு அமைந்துள்ளது. செம்னன் மக்கள் பேச்சுவழக்கானது சிறப்பு சொற்களைக் கொண்ட வட்டாரவழக்கு கொண்ட உள்ளூர் மொழியைக் கொண்டதாக உள்ளது. இந்த மொழியானது பண்டைய பார்த்தியன் மொழியான பஹ்லவி மொழியில் இருந்து உருவானது.
செம்னன் மாகாணம் என்பது ஈரானின் 31 மாகாணங்களில் ஒன்றாகும். இது நாட்டின் வடக்கில் உள்ளது, அதன் தலைநகராக செம்னான் நகரம் உள்ளது . செம்னான் மாகாணம் 96,816 சதுர கிலோமீட்டர் பரப்பளவைக் கொண்டுள்ளது இந்த மாகாணமானது அல்போர்சு மலைத்தொடர் மற்றும் அதன் தெற்குப் பகுதிகளில் உள்ள டாஷ்-இ காவிர் பாலைவனத்தை எல்லைகளைக் கொண்டுள்ளது.
இந்த மாகாணத்தில் அண்டை மகாகாணங்களாக வடக்கில் கொலெத்தான் மாகாணம் மற்றும் மாசாந்தரான் மாகாணம் மேற்கே தெஹ்ரான் மாகாணம் மற்றும் கொம் மாகாணம் தெற்கில் இசுபகான் மாகாணம் மற்றும் கிழக்கில் இரசாவி கொராசான் மாகாணம் போன்றவை உள்ளன.
2014 சூன் 22, அன்று ஒருங்கிணைப்பு மற்றும் வளர்ச்சி நோக்கங்களுக்காக மாகாணங்களை ஐந்து பகுதிகளாகப் பிரிக்கப்பட்டது. இதன் பின்னர் இந்த மாகாணம் பகுதி ஒன்றின் ஒரு பகுதியாக உள்ளது.
மறுமார்க்கமாக 11022 என்ற எண்ணைக் கொண்ட இந்த தொடருந்து வண்டியானது திருநெல்வேலி சந்திப்பு நிலையத்திலிருந்து ஒவ்வொரு வியாழக்கிழமை, வெள்ளிக்கிழமை மற்றும் திங்கட்கிழமை என வாரத்தின் மூன்று நாட்களும் மதியம் 02.45 மணிக்கு இயக்கப்பட்டு 38 நிறுத்தங்களையும், 267 நிலையங்களையும் கடக்க மணிக்கு 47 கிலோ மீட்டர் வேகத்தில் இயக்கப்பட்டு 38 மணி 56 நிமிடங்களில் தாதர் முனையம் நிலையத்தை இரண்டு இரவுகள் பயணித்து மூன்றாம் நாள் காலை 05.40 மணிக்கு சென்றடைகிறது. இதன் மொத்த பயண தூரம் 1848 கிலோ மீட்டர் ஆகும். அதிகபட்சமாக மணிக்கு 102 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி மத்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
11017 மற்றும் 11018 என்ற எண்களில் தாதர் முனையம் முதல் யஸ்வந்த்பூர் வரை இயக்கப்பட்டு வந்த இந்த தொடரூந்து கர்நாடக மாநிலம் யஷ்வந்த்பூர், ஹுப்ளி, பெல்காம் மற்றும் மிராஜ் போன்ற நகரங்களை இணைக்கும் வழியாக இயக்கப்பட்டது. கர்நாடக பிராந்தியங்களை ஆட்சி செய்து வந்த வந்த சாளுக்கிய மன்னர்களின் நினைவாக இந்த தொடருந்து சாளுக்கிய விரைவு விரைவு தொடருந்து என பெயர் பெற்றது. 2012 ம் ஆண்டு அக்டோபர் 15ம் நாள் முதல் இந்த வண்டி பாண்டிச்சேரி மற்றும் திருநெல்வேலி நிலையங்கள் வரை நீட்டிக்கப்பட்டு வாரம் மூன்று நாட்களாக இயங்கி வருகிறது. இந்த தொடருந்து இரு வழிகளிலும் வாரத்தில் மூன்று நாட்கள் பாண்டிச்சேரி நிலையத்திற்கும், மூன்று நாட்கள் திருநெல்வேலி சந்திப்பு நிலையத்திற்குமாக வாரம் ஆறு நாட்கள் இயக்கப்படுகிறது. மொத்தம் 30 மணி 5 நிமிடங்கள் பயணிக்கிறது.
தாதர் திருநெல்வேலி - சந்திப்பு சாளுக்கிய விரைவு தொடருந்து, தமிழ்நாட்டின் திருநெல்வேலி சந்திப்பு தொடருந்து நிலையம் மற்றும் மகாராஷ்டிர மாநிலம் தாதர் முனையம் ஆகிய இவ்விரு நிலையங்களையும் இணைக்கும் வகையில் மத்திய ரயில்வே பிரிவினால் இயக்கப்படும் விரைவு தொடருந்து ஆகும். 11021 மற்றும் 11022 என்ற எண்களில் இந்த தொடருந்து வாரம் மூன்று முறை இயக்கப்பட்டு வருகிறது.
இரண்டாம் வகுப்பு ஈரடுக்கு குளிர்சாதன பெட்டி ஒன்று, மூன்றடுக்கு குளிர்சாதன வசதி கொண்ட பெட்டிகள் இரண்டு, முன்பதிவு மற்றும் படுக்கை வசதி கொண்ட பெட்டிகள் ஒன்பது, பொது பெட்டிகள் மூன்று , சரக்கு பெட்டிகள் இரண்டு என மொத்தம் 17 பெட்டிகளைக் கொண்டு இந்த தொடர்ந்து வடிவமைக்கப்பட்டுள்ளது.
நடிகர் விஜயகாந்த் தென்னவன் என்ற கதாபத்திரத்தில் தேர்தல் அதிகாரியாக வந்து பணிகளை சிறப்பாக செய்கிறார். மக்களின் வாக்கு உரிமையை பற்றி விளக்கமாக எடுத்து சொல்கிறார். நாசர் வில்லனாக முதலமைச்சராக இருந்து ஊழலில் மாட்டி பதவியை இழந்து தன் மனைவி புஷ்பலதாவை பதவி எற்றி விடுகிறார். ஊர்வசி நல்ல நகைச்சுவையாக கணவன் பேச்சை கேட்டு அனைத்து வேலைகளையும் செய்கிறார். விவேக் ஒரு சிறிய ரெடியாக வலம் வந்து பிறகு அரசியலவதியாக முன்னேற்றம் அடைகிறார். வசனங்கள் பக்கம் பக்கமாக பேசப்படுகிறது பல சமயங்களில் எரிச்சலை எற்படுத்துகிறது.
தென்னவன் 2003 ஆம் ஆண்டு வெளி வந்த இந்தியத் தமிழ் அதிரடி நாடகத் திரைப்படமாகும். இப்படத்தை அறிமுக இயக்குநர் எம்.நந்தகுமாரன் எழுதி இயக்கினார். இப்படத்தை விஜயகாந்த் தயாரித்தார். தென்னவன் ஐ.ஏ.எஸ்., தலைமைத் தேர்தல் ஆணையராகப் பொறுப்பேற்று ஊழல் அரசியல்வாதிகளுக்கு எதிராகப் போராடுகிறார். இப்படத்திக்கு யுவன் சங்கர் ராஜா இசை அமைத்தார். 2003 ஆம் ஆண்டு இந்தியாவின் சுதந்திர தினமான ஆகஸ்ட் 15 அன்று இப்படம் வெளியானது. பின்னர் இப்படம் தெலுங்கில் எலக்‌ஷன் கமிஷ்னர் என மொழி மாற்றம் செய்து வெளியிடப்பட்டது.
ரூபாய் 25 இலட்சத்திற்கு நீதிமன்றம் போல அமைத்து படமாக்கப்பட்டுள்ளது. சென்னை, பொள்ளாச்சி,ஒரிசா மற்றும் விசாகப்பட்டணம் ஆகிய இடத்தில் எடுத்து உள்ளனார். நியாமான முறையில் ஒரு தேர்தலை நடத்தி இப்படத்தை முடிவுக்கு கொண்டு வருகிறார் இயக்குனர்.
1755 ஆம் ஆண்டு பாளையக்காரர்களை கட்டுப்படுத்தி அவர்களை வழிக்கு கொண்டுவரும்விதமாக ஆற்காடு நவாப்புக்கு உதவும் விதத்தில் மதராசிலிருந்து திருநெல்வேலி சீமைக்கு கம்பெனியினால் படையெடுப்பு நடத்தப்பட்டது. இதில் பாளையக்கார்கள் தோற்கடிக்கப்பட்டாலும், நவாபின் பெயரில் அவரது பிரதிநிதிகளால் அவர்களை எந்தவகையிலும் கட்டுப்பாடுத்த இயலவில்லை. இதுவே அந்தப் பகுதியை நவாப் ஆங்கிலேயருக்கு குத்தகைக்கு விட காரணமாக அமைந்தது. இதன்பிறகு, 1763 ஆம் ஆண்டில், இந்தியாவில் பிரிட்டிஷ் துருப்புக்களின் தளபதியாக இருந்த உள்நாட்டைச் சேர்ந்த ஒரே தளபதியான யூசுப் கான் திருநெல்வேலியின் பொறுப்பாளராக இருந்தார். இவர் கிளர்ச்சி செய்து பிரெஞ்சுக்காரர்களுக்கு ஆதரவாக கொடியை உயர்த்தியபோது, அவரைத் கட்டுப்படுத்த மற்றொரு படையெடுப்பு நடத்தப்பட்டது. அதன்பிறகு இப்பகுதியில் இருந்த துருப்புக்களுக்கு பிரிட்டிஷ் அதிகாரிகளால் கட்டளையிட்டப்பட்டது. மேலும் நவாப் சார்பாக உள்ளூர் அதிகாரிகளால் இப்பகுதி நிர்வகிக்கப்பட்டது.
1757 ஆம் ஆண்டில் பிரிட்டனுக்கும் பிரான்சுக்கும் இடையில் மீண்டும் போர் வெடித்தது. இப்போரானது மதராஸ் ராஜதானியின் ஊடாக, வடக்கு வட்டத்தில் உள்ள விசாகப்பட்டம் முதல், செயின்ட் டேவிட் கோட்டை வரையும், தஞ்சை மராத்திய இராச்சியத்தின் எல்லையில் இரு நிறுவனங்களின் படைகளுக்கிடையில் தொடர்போர்கள் நடந்தன. தாமஸ் ஆர்தர் லாலி தலைமையிலான பிரெஞ்சு படைகளுக்கும் சர் அயர் கூட்டின் தலைமையிலான ஆங்கிலேய படைகளுக்கும் இடையில் நடந்த புகழ்பெற்ற வந்தவாசிப் போரில் பிரஞ்சுப்படைகள் தோற்கடிக்கப்பட்டன. இதன் தொடர்ச்சியாக பிரெஞ்சு இந்தியாவின் தலைநகரான பாண்டிச்சேரியில் உள்ள செயின்ட் டெனிஸ் கோட்டை 1761 சனவரியில் ஆங்கிலேயரிடம் சரணடைந்தது. 1763 ஆம் ஆண்டு பாரிஸ் உடன்படிக்கையின் விதிமுறைகளின்படி பிரெஞ்சு உடைமைகள் அனைத்தும் மீட்டெடுக்கப்பட்டன, ஆனால் அதன்பிறகு பிரெஞ்சுக்காரர்கள் இந்தியாவில் வலுவற்ற சக்தியாக இருந்தனர் .
மதராஸ் ராஜதானி ( மதராஸ் மாகாணம் என்றும் அழைக்கப்பட்டது மற்றும் அதிகாரப்பூர்வமாக செயின்ட் ஜார்ஜ் கோட்டை ராஜதானி என்றும் அழைக்கப்பட்டது), இது பிரித்தானிய இந்தியாவின் நிர்வாக துணைப்பிரிவு ]] ஆகும். சென்னை ராஜதானியானது இன்றைய தென்னிந்தியாவின் பெரும்பகுதியை உள்ளடக்கியதாக அதாவது இன்றைய இந்திய மாநிலப் பகுதிகளான தமிழ்நாடு, வட கேரளப் பகுதியான மலபார் பிராந்தியம், இலட்சத்தீவுகள், ஆந்திரப் பிரதேசத்தின் கடற்கரை ஆந்திரா மற்றும் இராயலசீமை பகுதிகள், ஒரிசாவின் பெர்காம்பூர் மற்றும் கஞ்சம் மாவட்டங்கள் மற்றும் கர்நாடகத்தின் பெல்லாரி, தெற்கு கன்னடம் மாவட்டம் மற்றும் உடுப்பி மாவட்டங்கள் போன்றவை உள்ளடக்கியதாக இருந்தது. ராஜதானியியன் தலைநகராக மதராஸ் இருந்தது.
கிழக்கிந்திய கம்பெனியால் துவக்கத்தில் தீபகற்ப இந்தியாவின் அரசியலில் இடைவெளியை பராமரிக்க முடிந்தது என்றாலும், தென்னிந்தியாவில் பிரெஞ்சு முக்கியத்துவத்தை நிறுவுவதற்கான தூப்ளேயின் சூழ்ச்சிகளின் விளைவாக முகலாயர்கள், மராத்தாக்கள், ஐதராபாத் நிஜாம்கள் மற்றும் ஆற்காடு நவாப்கள், மற்றும் ஐரோப்பிய நிறுவனங்கள் சம்பந்தப்பட்ட போராக, 1740 வரை , ஆஸ்திரிய வாரிசு போரின் தாக்கத்தால் இந்தியாவில் உருவாகத் தொடங்கியது. 1746 செப்டம்பரில், செயின்ட் ஜார்ஜ் கோட்டை பிரெஞ்சுக்காரர்களால், லா போர்டோனாய்ஸின் தைலைமையில் கைப்பற்றப்பட்டது. அதன்பிறகு 1749 ஆம் ஆண்டு வரை பிரெஞ்சு இந்தியாவின் ஒரு பகுதியாக இது ஆட்சி செய்யப்பட்டது. ஐக்ஸ்-லா-சேப்பல் ஒப்பந்தத்தின் விதிமுறைகளின்படி மதராஸ் ஆங்கிலேயர்களிடன் மீண்டுவந்தது.
1684 ஆம் ஆண்டில், மதராஸ் மீண்டும் ராஜதானியாக தரம் உயர்த்தப்பட்டது, வில்லியம் கிஃபோர்ட் அதன் முதல் தலைவராக நியமிக்கப்பட்டார். 1690 ல், கிழக்கு இந்திய கம்பெனியானது தஞ்சாவூர் மராத்திய மன்னரான முதலாம் சாகுஜியிடம் கடலூருக்கு அருகில் கடலோர நிலப்பகுதியை வாங்கி அவர்கள் அங்கே புனித டேவிட் கோட்டையைக் கட்டினர். 1700 வாக்கில், பரங்கிப்பேட்டை, மடபொல்லம், விசாகப்பட்டினம், அஞ்செங்கோ, தலச்சேரி மற்றும் கோழிக்கோடு ஆகிய இடங்களில் ஆங்கிலேயரின் தொழிற்சாலைகள் இருந்தன.
சிறிது காலத்திற்குப் பிறகுதான், வடக்கு வட்டாரங்கள் பிரெஞ்சுக்காரர்களிடமிருந்து மதராஸ் ராஜதானிக்கு மாற்றப்பட்டன, அதற்கு முன்புவரை அதை முசுலீம் பேரரசர்ர்கள் வைத்திருந்தனர். 1760 களில் தான் ஐதர் அலியின் தலைமையிலான மைசூர் இராச்சியத்துக்கும் மதராஸ் ராஜதானிக்கும் இடையே போர் முதலில் வெடித்தது, ஆனால் கைப்பற்றப்பட்ட பிரதேசங்களானது பரஸ்பரம் மறுசீரமைப்பு மூலம் இணக்கமாக பரிமாறிக்கொள்ளப்பட்டன.
இங்கு சிறிய அளவிலான வேளாண் நிலங்களும், ஏராளமான காடுகளும் உள்ளன. இங்கு நல்ல பாலாடைக்கட்டி மற்றும் பாலேடு, பால் உற்பத்தி உள்ளிட்ட சில பால் பண்ணை தொழில்கள் உள்ளன. இவற்றில் பெரும்பாலானவை உள்ளுரிலேயே விற்கப்பட்டு நுகரப்படுகின்றன. குறிப்பாக போலுவில் பெருமளவு போக்குவரத்து சார்ந்த வர்த்தகம் உள்ளது. காரணம் இசுதான்புல் - அங்காரா நெடுஞ்சாலையில் போலு மலை முக்கிய நிலப்பரப்பு ஆகும். 2007 ஆண்டு போலு மலை சுரங்கம் திறக்கப்படும்வரை, பெரும்பாலான பயணிகள் உணவு மற்றும் ஓய்வுக்காக இங்கு நின்று சென்றனர். போலுவுக்கு உயர்தர உணவு வகைகளின் நீண்ட பாரம்பரியம் உள்ளது. வருடாந்திர சமையல் போட்டிகள் மெங்கனில் நடத்தப்படுகின்றன.
போலு மாகாணம் என்பது வடமேற்கு துருக்கியில் உள்ள ஒரு மாகாணம் ஆகும். இந்த மாகாணமானது நாட்டின் தலைநகரான அங்காராவுக்கும் நாட்டின் மிகப்பெரிய நகரமான இசுதான்புல்லுக்கும் இடையிலான ஒரு முக்கியமான பகுதியாக உள்ளது. இந்த மாகாணமானது 7,410 கிமீ², பரப்பளவைக் கொண்டுள்ளது, மற்றும் இதன் மக்கள் தொகை 271,208 ஆகும்.
மாகாணத்தில் காடுகள், ஏரிகள் மற்றும் மலைகள், மூன்று வகை மான் இனங்கள் உள்ளிட்ட வனவிலங்குகள் நிறைந்துள்ளன. மற்றும் வார இறுதியில் விடுமுறை நாட்களில் வனநடை மற்றும் மலை ஏற்றம் செய்பவர்கள் மத்தியியல் இம்மாகாணம் பிரபலமாக உள்ளது.
இது ஒரு நீண்ட வரலாற்றைக் கொண்ட பொலு நகரத்தை மையமாகக் கொண்ட மாகாணமாகும். இது கண்ணைக்கவரும் காடுகள் நிறைந்த மலை மாவட்டத்தைக் கொண்டது.
2010 ஆம் ஆண்டில் நடைபெற்ற தேசிய லீக் கோப்பைத் துடுப்பாட்டத் தொடரில் இவர் பரிசல் துடுப்பாட்ட அணி சார்பாக விளையாடினார்.சனவரி 14, குல்னாவில் உள்ள துடுப்பாட்ட அரங்கில் சிட்டகொங் பகுதி துடுப்பாட்ட அணிக்கு எதிரான முதல் தரத் துடுப்பட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 14 பந்துகளில் எட்டு ஓட்டங்கள் எடுட்து கம்ருல் இஸ்லாம் பந்துவீச்சில் ஆட்டமிழந்தார். பின் பந்துவீச்சில் ஒன்பது ஓவர்களை வீசி 39 ஓட்டங்களை விட்டுக் கொடுத்தார் . ஆனால் இலக்கினைக் கைப்பற்றவில்லை.இதில் ஒருஓவரை மெய்டனாக வீசினார். இரண்டாவது ஆட்டப் பகுதியில் 31 பந்துகளில் 25 ஓட்டங்களை எடுத்து கம்ருல் இஸ்லாம் பந்துவீச்சில் ஆட்டமிழந்தார்.பின் பந்துவீச்சில் 19 ஓவரை வீசி 63 ஓட்டங்களை விட்டுக் கொடுத்தார்.ஐந்து இலக்கினைக் கைப்பற்றினார். இதில் ஒரு ஓவரை மெய்டனாக வீசினார். இந்தப் போட்டியில் சிட்டகொங் அணி 122 ஓட்டங்களில் வெற்றி பெற்றது.
2012 ஆம் ஆண்டில் மேற்கிந்தியத் தீவுகள் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது .நவம்பர் 13, தாக்காவில் உள்ள துடுப்பாட்ட அரங்கில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 47 ஓவர்கள் வீசி 145 ஓட்டங்களை விட்டுக் கொடுத்து மூன்று இலக்கினைக் கைப்பற்றினார். இதில் ஏழு ஓவர்களை மெய்டனாக வீசினார்.நான்கு பந்துகளில் நான்கு ஓட்டங்களை எடுத்து நரைன் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 23 ஓவர்கள் வீசி 74 ஓட்டங்களை விட்டுக் கொடுத்தார். ஆறுஇலக்குகளைக் கைப்பற்றினாரிதிலிஒரு ஓவர்களை மெய்டனாக வீசினார்.பின் மட்டையாட்டத்தில் 38 பந்துகளில் 19 ஓட்டங்கள் எடுத்து பெருமாள் பந்துவீச்சில் ஆட்டமிழந்தார். இந்தப் போட்டியில் மேற்கிந்தியத் தீவுகள்துடுப்பாட்ட அணி 77 ஓட்டங்களில் வெற்றி பெற்றது.
சோகாக் கசி , வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் வங்காளதேசட்ய்ஹ் துடுப்பாட்ட அணிக்காக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் ,பன்னாட்டு இருபது20 போட்டிகளிலும் கலந்து கொண்டு வருகிறார். வலதுகை மட்டையாளரான இவர் வலதுகை சுழற் பந்து வீச்சாளரகவும் செயல்படுகிறார். இவர் வங்காளதேச தேசிய அணி தவிர வங்காளதேச அ அணி, வங்காளதேச துடுப்பாட்ட வாரிய அணி, பரிசல் அணி மற்றும் சியல்கோட் துடுப்பாட அணி ஆகிய அணிகளுக்காகவும் இவர் விளையாடியுள்ளார்.
2010 ஆம் ஆண்டில் நடைபெற்ற தேசிய பிரீமியர் லீக் துடுப்பாட்டத் தொடரில் இவர் பரிசல் துடுப்பாட்ட அணி சார்பாக விளையாடினார். அக்டோபர் 26, போக்ராவில் உள்ள துடுப்பாட்ட மைதானத்தில் குல்னா துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் அரிமுகமானார். . இந்தப் போட்டியில் ஏழு பந்துகளில் ஆறு ஒட்டங்கள் எடுத்து இறுதி வரை ஆட்டமிழக்காமல் இருந்தார். பின் பந்துவீச்சில் ஒன்பது ஓவர்களை வீசி 42 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில்பரிசல் அணி 19ஓட்டங்களில் வெற்றி பெற்றது.
உல்லால் கல்வி, வணிக மற்றும் தொழில்துறை மையமாக தெற்கு கன்னடா மாவட்ட மங்களூருவில் உள்ள ஒரு நகராட்சி ஆகும். இது மங்களூர் நகர மையத்திலிருந்து 18 கி.மீ தொலைவில் அமைந்துள்ளது. மங்களூர் நகராட்சியுடன் உல்லால் நகர நகராட்சியும் ஒருங்கிணைந்த பகுதியை உருவாக்குகிறது, இது தற்போது பெங்களூருக்குப் பிறகு கர்நாடகாவில் இரண்டாவது பெரிய இடமாகும். பெரிய மங்களூர் பிராந்தியத்தை உருவாக்க உல்லால் நகர நகராட்சி மற்றும் சில கிராம பஞ்சாயத்துகளை இணைக்கும் திட்டமும் உள்ளது. உல்லால் இந்தியாவின் பழமையான நகரங்களில் ஒன்றாகும். 15 ஆம் நூற்றாண்டில் இது போர்த்துகீசியர்களின் ஆட்சியின் கீழ் வந்தது. அதன் புகழ்பெற்ற வரலாற்றின் எச்சங்கள் கடற்கரைகளிலும் உல்லாலின் பிற பகுதிகளிலும் காணப்படுகின்றன.
மங்களூர் நகர ஒருங்கிணைப்பில் மங்களூர் நகரக் கழகத்திற்குப் பிறகு உல்லால் நகராட்சி இரண்டாவது பெரிய நிர்வாகக் குழுவாகும். உல்லால் 1996 இல் நாகரா பஞ்சாயத்தாக உருவாக்கப்பட்டது. பின்னர் நகர முனிசிபல் கவுன்சில் 2006 இல் உருவாக்கப்பட்டது. பின்னர் 2014 இல் நகராட்சியாக மேம்படுத்தப்பட்டது . உல்லால் நகராட்சி 9,588 வீடுகளுக்கு மேல் மொத்த நிர்வாகத்தைக் கொண்டுள்ளது, இது நீர் மற்றும் கழிவுநீர் போன்ற அடிப்படை வசதிகளை வழங்குகிறது. நகராட்சி எல்லைக்குள் சாலைகள் அமைப்பதற்கும் அதன் அதிகார வரம்பிற்குள் வரும் சொத்துக்களுக்கு வரி விதிக்கவும் இது அங்கீகாரம் அளிக்கிறது.
சயீத் முஹம்மது ஷரீஃபுல் மதானி தர்கா , ஸ்ரீ சீரும்ப பகவதி கோயில் , சோமேசுவரர் கோயில், சோமேசுவரர் கடற்கரை, கடபரா ஜாரா தர்கா, கோடை மணல் கடற்கரை விடுதி, ராணிபுராவில்ராணி அப்பாக்கா சவுத்தாவின் கோட்டை , கே. பாண்டியராஜா பல்லால் நிறுவனங்கள் மற்றும் நர்சிங் கல்லூரி, செயின்ட் செபாஸ்டியன் தேவாலாயம் பெர்மன்னூர், சையித் மதானி நிறுவனங்கள், மீன் உணவு மற்றும் எண்ணெய் ஆலை, மற்றும் மேலங்கடியில் உள்ள ராணி அப்பாக்காவின் சமண கோயில் போன்ற சரித்திர முக்கியத்துவம் வாய்ந்த இடங்களை இது கொண்டுள்ளது.
அரேபிய கடலின் கரையில் உள்ள இந்த விசித்திரமான சிறிய கடல் நகரம் 1990 களின் பிற்பகுதியிலும் இந்த நூற்றாண்டின் தொடக்கத்திலும் ஏற்பட்ட பரந்த அளவிலான கடல் அரிப்பு ஏற்பட்டுள்ளது, அதிகாரிகள் ம் கடல் அருகில் மணல் பைகளை வைப்பதன் மூலம் சேதத்தை குறைக்க முயன்றனர். . ராணி அப்பாக்காவின் கோட்டையின் எச்சங்கள் சோமேசுவரர் கோயிலுக்கு அருகிலேயே காணப்படுகின்றன.
உல்லால் கல்வி, வணிக மற்றும் தொழில்துறை மையமாக தெற்கு கன்னடா மாவட்ட மங்களூருவில் உள்ள ஒரு நகராட்சி ஆகும் இது துளுவிலும் கன்னடத்திலும் உள்ளால என்று அழைக்கப்படும். இது மங்களூர் வட்டத்துக்கு உட்பட்டது. இது மண்ணெண்ணெய் பயன்பாடற்ற முதல் நகராட்சி என்ற பெருமையைப் பெற்றுள்ளது.
இந்த நகரம் முக்கியமான மீன் வர்த்தக மையமாகும். மீன்பிடித்தல் மற்றும் பீடி உருட்டல் ஆகியவை இந்த நகரத்தில் வசிப்பவர்களின் முக்கிய தொழில்கள் ஆகும்.
கங்கா காவேரி அதிவிரைவு தொடருந்து வாரம் இருமுறை இந்திய ரயில்வே துறையினரால் தென்னிந்தியாவின் சென்னை சென்ட்ரல் சந்திப்பிலிருந்து பீகார் மாநிலத்தின் சாப்ரா நிலையம் வரை இயக்கப்படும் அதிவிரைவு தொடருந்தாகும். இந்த தொடருந்தானது 1977ஆம் ஆண்டு பிப்ரவரி மாதம் 16ஆம் தேதி உத்திரப் பிரதேசம் மாநிலத்தின் முன்னாள் முதல்வரும் அப்போதைய ரயில்வே துறை அமைச்சருமான கமலாபதி திரிபாதி அவர்களால் தொடங்கி வைக்கப்பட்டது. அப்போதைய மதறாஸ் மாகாணத்தின் மெட்ராஸ் கடற்கரை நிலையம் முதல் உத்தரப்பிரதேசம் மாநிலம் வாரணாசி நிலையம் வரை இயக்கப்பட்டது. ஆரம்ப காலகட்டத்தில் இந்த இந்த தொடருந்தானது குறுகிய தொடருந்து பாதையில் இயக்கப்பட்டது. மேலும் வாரணாசியில் இருந்து சென்னைக் கடற்கரை தொடருந்து நிலையம் வரை இயக்கப்பட்டபின்பு அங்கிருந்து காவேரி ஆற்றின் கரையோர தொடருந்து பாதை வழியாக ராமேஸ்வரம் வரை இயக்கப்பட்டது.
12669 என்று எண்ணைக் கொண்ட இந்த அதிவிரைவு தொடருந்து சென்னை சென்ட்ரல் நிலையத்திலிருந்து ஒவ்வொரு வாரமும் திங்கள் மற்றும் சனிக்கிழமைகளில் மாலை ஐந்து நாற்பதுக்கு இயக்கப்பட்டு குடூர், ஓங்கோல், விஜயவாடா சந்திப்பு நிலையம், கம்மம், வாரங்கல், ராமகுண்டம், பல்கார்ஷா நிலையம், நாக்பூர், இட்டரசி சந்திப்பு, ஜபல்பூர், கட்னி, சாட்னா, அலகாபாத் சந்திப்பு, வாரணாசி வழியாக 23 நிறுத்தங்களைக் கடந்து 2351 கிலோமீட்டர் தூரத்தை மணிக்கு 55 கிலோ மீட்டர் வீதம் மீட்டர் வீதம் வீதம் பயணித்து சாப்ரா நிலையத்தை வந்தடைகிறது. மறுமார்க்கமாக 12670 என்ற எண்ணைக்கொண்ட தொடருந்தானது ஒவ்வொரு வாரமும் திங்கள் மற்றும் புதன் கிழமைகளில் இரவு 9 மணிக்கு சாப்ரா நிலையத்திலிருந்து இயக்கப்பட்டு மணிக்கு 55 கிலோ மீட்டர் வீதம் 22 நிறுத்தங்களை 41 மணி 25 நிமிடங்கள் பயணித்து இரண்டு நாட்கள் கழித்து மதியம் 2.25 மணிக்கு
இந்தியர்களின் புனித நகரமாக கருதப்படும் உத்திரப்பிரதேசம் மாநிலம் வாரணாசி மற்றும் பீகார் மாநிலம் சாப்ரா ஆகிய இரு நகரங்களின் வழியாக ஓடும் ஆறு கங்கை ஆகும். தென்னிந்தியாவின் கர்நாடகா மற்றும் தமிழ்நாடு ஆகிய மாநிலங்களில் வழியாக ஓடும் ஆறு காவிரி ஆகும். இந்த தொடருந்தானது இவ்விரு ஆற்றங்கரை ஓரங்களில் போடப்பட்டுள்ள தொடருந்து பாதைகளில் செல்லுவதால் கங்கா காவேரி விரைவு தொடருந்து என பெயர் பெற்றது பெற்றது.
சென்னை சென்ட்ரல் நிலையத்திலிருந்து இட்டரசி நிலையம் வரை மின்தூக்கி இழுவை இயந்திரம் 4 மூலம் எடுக்கப்படும் இந்த தொடர் உண்டானது அதன்பின்பு டீசல் இயந்திரம் பயன்படுத்தி சாப்ரா நிலையம் வரை இழுக்கப்படுகிறது.
அதிபர், பிரதமர் மற்றும் தலைவர்கள் தாக்கா இராணுவ முகாமில் உள்ள 'சிகா அனிர்பன்' என்ற இடத்தில் மலர் மாலை வைப்பதன் மூலம் இந்த நாள் தொடங்குகிறது. பிரதமர், அமைச்சர்கள், எதிர்க்கட்சித் தலைவர் மற்றும் பிற உயர் அலுவலர்கள் மற்றும் இராணுவ அதிகாரிகள் கலந்துகொள்ளும் வரவேற்பு நடைபெறுகிறது. பிற இடங்களில், கடற்படை மற்றும் விமானப் படை ஆகியவை சேர்ந்து வரவேற்புகள் நடத்தப்படுகின்றன. அன்று "அனிர்பன்" என்ற சிறப்பு தொலைக்காட்சி நிகழ்ச்சி ஒளிபரப்பப்படுகிறது, மேலும் தேசிய நாளிதழ்கள் சிறப்புப் பக்கங்கள் வெளியிடுகின்றன. சுதந்திர போராட்ட வீரர் என்ற விருது பெற்றவர்களுக்கு பிரதமர் மற்றும் தலைவர்களும் வரவேற்பு அளிக்கின்றனர். மேம்படுத்தப்பட்ட உணவு அனைத்து இராணுவ நிலையங்களிலும் அன்று வழங்கப்படுகிறது. ஆயுதப் பிரிவு, சுதந்திரப் போர் மற்றும் ஆயுதப்படைகள் தொடர்பான கட்டுரைகளுடன் ஒரு சிறப்பு வெளியீட்டையும் வெளியிடுகிறது.
நவம்பர் 21 அன்று, விடுதலைப் போருக்கு ஏறக்குறைய ஒன்பது மாதங்களுக்குப் பிறகு, மூன்று சக்திகளும் ஒரே நேரத்தில் ஒரு கூட்டு நடவடிக்கைக்கு வழிவகுத்தன, இது நாள் ஆயுதப்படை தினமாக குறிப்பிடப்பட்டது. இந்த படைகள் இணைந்ததன் விளைவாக எல்லையில் உள்ள பெரிய பகுதிகள் ஒவ்வொரு நாளும் விடுவிக்கப்பட்டன.வங்க தேச படைகளுக்கு சில நாட்களுக்குள் இது பாக்கித்தானுக்கு எதிரான தகவல்தொடர்பு பாதைகளை சீர்குலைக்க அனுமதித்தது. இந்த நாள் வங்க தேச வரலாற்றில் சிறப்பு முக்கியத்துவத்தை கொண்டுள்ளது மற்றும் விடுதலைப் போரில் போராடி தங்கள் உயிரைக் கொடுத்த வங்க தேச ஆயுதப் படைகளின் உறுப்பினர்கள் செய்த தியாகங்களை கௌரவிப்பதற்காக ஒவ்வொரு ஆண்டும் உரிய மரியாதையுடனும் முக்கியத்துவத்துடனும் கொண்டாடப்படுகிறது.
ஆயுதப்படை நாள் நவம்பர் 21 அன்று வங்காள தேசத்தில் அனுசரிக்கப்படுகிறது. இது 1971 ல் விடுதலைப் போர் படைகள், இராணுவம், கடற்படை மற்றும் விமானப்படை உறுப்பினர்கள் முழுமையாக செயல்பட்டு பாக்கித்தான் இராணுவத்திற்கு எதிராக ஒருங்கிணைந்த தாக்குதலைத் தொடங்கிய நாளைக் குறிக்கிறது. டிசம்பர் 16, 1971 அன்று, 93,000 பேர் கொண்ட பாக்கித்தான் இராணுவம் வங்க தேசம் மற்றும் இந்தியாவின் கூட்டணிப் படைகளிடம் சரணடைந்து, வங்க தேசத்தின் விடுதலைப் போரை முடிவுக்குக் கொண்டுவந்தது.
அணைக்கட்டுக்கு அருகே ஏறத்தாழ மூன்றரை ஏக்கரில் இங்கு அடர்ந்த மரங்கள் சூழ்ந்த பூங்கா அமைக்கப்பட்டு, மதுரையின் முக்கியச் சுற்றுலா தலமாக இருந்தது. அணை முகப்பில் செங்கற்களால் வடிவமைக்கப்பட்ட யானை சிலை, செயற்கை நீரூற்று, ஆற்றின் குறுக்கே நடைபாதை, விளையாட்டு உபகரணங்கள், சிமெண்ட் நாற்காலிகள் போன்றவை இதன் குறிப்பிடத்தக்க அம்சங்களாகும். இங்குப் பள்ளி மாணவர்கள் கல்வி சுற்றுலா வருவர் மேலும் சினிமா படப்பிடிப்பும் நடந்துள்ளது. ஆனால் 2015 ஆம் ஆண்டு வக்கில் வைகை ஆற்றில் தண்ணீர் வரத்து குறைந்து போன நிலையில் பூங்காவின் பராமரிப்பு கைவிடப்பட்டு, முள்செடிகள் சூழ்ந்த பகுதியாகிவிட்டது. இதனை மேம்படுத்தும் பணியில் பொதுப்பணித் துறையினர் ஈடுபட்டு வருகின்றனர்.
வைகை நீர்த்தேக்கம் அல்லது விரகனூர் மதகு அணை என்று பெரும்பாலும் அழைக்கப்படும் இது வைகை ஆற்றின் குறுக்கே கட்டப்பட்டுள்ள மூன்றாவது அணையாகும். இந்த அணையானது மதுரை நகரத்திலிருந்து 10 கி.மீ. தூரத்தில் மதுரை மற்றும் இராமநாதபுரம் இடையே உள்ள இராமேஸ்வரம் தேசிய நெடுஞ்சாலை 49 இல் அமைந்துள்ளது . இந்த அணை தமிழ்நாடு பொதுப்பணித் துறையின் பராமரிப்பில் உள்ளது. அணைக்கு அருகில் ஒரு சிறிய பூங்காவும் பராமரிக்கப்படுகிறது. அணையைச் சுற்றியுள்ள பகுதிகளில் நீர்ப்பாசன நோக்கத்திற்காகவும், குடிநீர்த் தேவைக்காகவும் நீரைப் பயன்படுத்துவதே அணையின் முக்கிய நோக்கம் ஆகும்.
இது நிலக்கோட்டை அருகேயுள்ள பேரணை தடுப்பணைக்கும் பார்த்திபனூர் மதகு அணைக்கு இடையே வைகை ஆற்றின் மீது கட்டப்பட்ட மதகணை ஆகும். நீரைத் தேக்கி மதுரை மற்றும் சிவகங்கை மாவட்டத்தில் 87 கண்மாய்களை நிரப்பி, சுமார் 40,743 ஏக்கர் நிலம் பாசன வசதிக்காக விரகனுாரில் 1975 ஆம் ஆண்டு 18.77 லட்சம் ரூபாய் செலவில் இந்த மதகு அணை கட்டப்பட்டது. 2010 ஆம் ஆண்டு 5 கோடி மதிப்பீட்டில் விரகனூர் மதகணைப் பூங்கா, மதுரை - மறுசீரமைப்புத் திட்டம் 2010 இன்படி தடுப்புத் தரைத் தளம் மறுசீரமைத்துப் புதுப்பிக்கப்பட்டது.
நேபாளாத்தின் பொருளாதாரம் முடியாட்சியில் இருந்து 2019 ல் கம்யூனிஸ்ட் கட்சியால் ஆளப்படும் அரசியல் சூழ்நிலைகளில் நிலையான மாற்றத்தால் நேபாளத்தின் பொருளாதார வளர்ச்சி சிக்கலானது மற்றும் பாதிக்கப்பட்டுள்ளது. 20 ஆம் நூற்றாண்டின் நடுப்பகுதி வரை விவசாய சமூகம் ஒரு தனிமைப் படுத்தப்பட்டதாகவே இருந்துள்ளது. நேபாளம் 1951 இல் பள்ளிகள், மருத்துவமனைகள், சாலைகள், தொலைத்தொடர்பு, மின்சாரம், தொழில் அல்லது பொது சேவை இல்லாமல் நவீன யுகத்திற்குள் நுழைந்தது. எவ்வாறாயினும், 1950 களில் இருந்து நாடு நிலையான பொருளாதார வளர்ச்சியை நோக்கி முன்னேறியுள்ளதுடன், பொருளாதார தாராளமயமாக்கலுக்கு நாட்டை திறந்துவிட்டு கடந்த காலத்துடன் ஒப்பிடும்போது பொருளாதார வளர்ச்சி மற்றும் வாழ்க்கைத் தரத்தில் முன்னேற்றத்திற்கு வழிவகுத்தது. உயர் பொருளாதார வளர்ச்சியை அடைவதில் நாடு எதிர்கொள்ளும் மிகப்பெரிய சவால்கள் அரசியல் தலைமையின் அடிக்கடி ஏற்படும் மாற்றங்கள் மற்றும் ஊழல்.
விவசாயம் நேபாளத்தின் முக்கிய பொருளாதார நடவடிக்கையாக உள்ளது, இது சுமார் 65% மக்கள் ஈடுபட்டுள்ளனர். மற்றும் மொத்த உள்நாட்டு உற்பத்தியில் 31.7% வழங்குகிறது. மொத்த பரப்பளவில் சுமார் 20% மட்டுமே பயிரிடக்கூடிய நிலமாகும்; 40.7% காடுகள் உள்ளன (அதாவது, புதர்கள், மேய்ச்சல் நிலங்கள் மற்றும் காடுகளால் மூடப்பட்டிருக்கும்); மீதமுள்ளவற்றில் பெரும்பாலானவை மலைப்பாங்கானவை. பழங்கள் மற்றும் காய்கறிகள் (ஆப்பிள், பேரிக்காய், தக்காளி, பல்வேறு சாலடுகள், குழிப்பேரி , நெக்டரைன், உருளைக்கிழங்கு), அத்துடன் அரிசி மற்றும் கோதுமை ஆகியவை முக்கிய உணவுப் பயிர்கள். தாழ்நில தெராய் பகுதி விவசாய உபரி ஒன்றை உற்பத்தி செய்கிறது, இதன் ஒரு பகுதி உணவு பற்றாக்குறை மலைப்பகுதிகளை வழங்குகிறது.
கம்பளம் மற்றும் ஆடைத் தொழில்களின் வளர்ச்சியுடன் நேபாளத்தின் வர்த்தக வர்த்தக சமநிலை 2000 ஆம் ஆண்டிலிருந்து ஓரளவு மேம்பட்டுள்ளது. சமீபத்தில், ஐரோப்பிய ஒன்றியம் ஆயத்த ஆடைகளை அதிக அளவில் வாங்குபவராக மாறியுள்ளது; பழங்கள் மற்றும் காய்கறிகள் (பெரும்பாலும் ஆப்பிள், பேரிக்காய், தக்காளி, பல்வேறு சாலடுகள், பீச், நெக்டரைன், உருளைக்கிழங்கு, அரிசி) நேபாளத்திலிருந்து. ஐரோப்பிய ஒன்றியத்திற்கான ஏற்றுமதி நாட்டின் ஆடை ஏற்றுமதியில் 46.13 சதவீதமாகும்.
பொருளாதார வளர்ச்சியில் முன்னேற்றம் காணும் முயற்சியில் நேபாளம் தொடர்ச்சியான ஐந்தாண்டு திட்டங்களைப் பயன்படுத்தியுள்ளது. இது தனது ஒன்பதாவது பொருளாதார மேம்பாட்டு திட்டத்தை 2002 இல் நிறைவு செய்தது; அதன் நாணயம் மாற்றத்தக்கதாக மாற்றப்பட்டுள்ளது, மேலும் 17 அரசு நிறுவனங்கள் தனியார்மயமாக்கப்பட்டுள்ளன. அரசாங்கத்தின் முன்னுரிமைகள் போக்குவரத்து மற்றும் தகவல் தொடர்பு வசதிகள், விவசாயம் மற்றும் தொழில் ஆகியவற்றில் கவனம் செலுத்துகிறது.